## Iepirkuma komisijas

2017.gada 12.jūnija sēdē sniegtā atbilde uz uzdoto jautājumu par iepirkumu

„Interaktīvā e – apmācības moduļa izstrādes iegāde”

 (iepirkuma identifikācijas numurs – NVA 2017/6\_ESF)

**Jautājums:**

Nodarbinātības valsts aģentūras iepirkuma “Interaktīvā e-apmācības moduļa izstrādes iegāde”, id. Nr. NVA 2017/6\_ESF nolikuma 20. punktā ir noteikts, ka pretendentam iepriekšējo trīs gadu laikā (no 2014. gada maija līdz piedāvājumu iesniegšanas termiņa beigām) ir iegūta šāda pieredzi:

-          sniedzis vismaz trīs pēc satura un apjoma līdzvērtīgus elektronisko apmācību moduļu izveides pakalpojumus (pieredze interaktīvu lietotāju apmācību rīku izgatavošanā informācijas sistēmām, kurām ir ne mazāk kā 75 mācību ekrānformas ar orientējošo mācību moduļa apguves ilgumu ne mazāk kā 5 akadēmiskās stundas);

-          veikta vismaz vienas informācijas sistēmas integrācijas izstrāde un ieviešana, [t.sk](http://t.sk). informācijas sistēmas integrācija ar vismaz vienu valsts informācijas sistēmu (VIS sarakstu skat. <https://www.visr.eps.gov.lv/visr/>).

Mūsuprāt prasība attiecībā uz trīs pēc satura un apjoma līdzvērtīgiem elektronisko apmācību moduļu izveides pakalpojumiem (pieredze interaktīvu lietotāju apmācību rīku izgatavošanā informācijas sistēmām, kurām ir ne mazāk kā 75 mācību ekrānformas ar orientējošo mācību moduļa apguves ilgumu ne mazāk kā 5 akadēmiskās stundas) saskaņā ar Publisko iepirkumu likuma (turpmāk PIL) 2. panta 2. punktu ir konkurenci ierobežojoša un saskaņā ar PIL 41. panta 2. punktu nav samērīga.

Līdz ar iepriekšminēto lūdzam veikt izmaiņas nolikuma 20.1. apakšpunktā un samazināt gūtas pieredzes projektu skaitu vai detalizēti skaidrot kāpēc dotajam iepirkuma priekšmetam Pretendenta pieredzei jābūt tieši 3 (trijos) projektos? Ja Pretendents informācijas tehnoloģiju jomā jau ir izstrādājis 1 (vienu) projektu, tad izstrādās arī pārējos.

**Atbilde:**

Vēršam uzmanību, ka saskaņā ar Publisko iepirkumu likuma 41. pantu, pasūtītājam ir tiesības izvirzīt prasības un to apjomu samērīgi iepirkuma līguma priekšmetam. Pamatojoties uz plānoto iepirkuma izmaksu apjomu un to, ka iepirkuma priekšmets tiks finansēts no Eiropas Savienības līdzekļiem, pasūtītājs ir izvirzījis kvalifikācijas prasības atbilstoši gan iepirkuma priekšmetam, gan apjomam. Tāpat pasūtītājs, lai pārliecinātos par pretendenta, kurš iegūs līgumslēgšanas tiesības, pieredzi tieši pēc satura un apjoma līdzvērtīgu elektronisko apmācību moduļu izveides pakalpojumos, kā arī, lai gūtu pilnvērtīgu pārliecību par pretendenta spējām veiksmīgi realizēt šāda apjoma projektus un spēju piegādāt atbilstošu pakalpojumu, ir izvirzījis pretendentiem konkrētās prasības.

Ņemot vērā augstāk minēto, izmaiņas nolikuma 20.1 apakšpunktā, pēc Jūsu lūguma netiks veiktas, pamatojoties uz Publisko iepirkumu likuma 35. pantu, kas nozīmē, ka veikt grozījumus iepirkuma dokumentos drīkst tikai tādā apmērā, kas nepieļauj atšķirīgu piedāvājumu iesniegšanu vai citu kandidātu un pretendentu dalību iepirkumā.